CELEX: 32021D0022
Language: lv
Date: 2020-12-16 00:00:00
Title: Politikas un drošības komitejas Lēmums (KĀDP) 2021/22 (2020. gada 16. decembris) par Eiropas Savienības KDAP misijas Nigērā (EUCAP Sahel Niger) vadītāja iecelšanu (EUCAP Sahel Niger/2/2020)

12.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/1
               
            
         POLITIKAS UN DROŠĪBAS KOMITEJAS LĒMUMS (KĀDP) 2021/22
         (2020. gada 16. decembris)
         par Eiropas Savienības KDAP misijas Nigērā (EUCAP Sahel Niger) vadītāja iecelšanu (EUCAP Sahel Niger/2/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2012/392/KĀDP (2012. gada 16. jūlijs) par Eiropas Savienības KDAP misiju Nigērā (EUCAP Sahel Niger) (1) un jo īpaši tā 9. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Ievērojot Lēmumu 2012/392/KĀDP, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgos lēmumus, lai īstenotu Eiropas Savienības KDAP misijas Nigērā (EUCAP Sahel Niger) politisko kontroli un stratēģisko vadību, tostarp pieņemt lēmumu par misijas vadītāja iecelšanu.
                  
               
                     (2)
                  
                  
                     PDK 2018. gada 2. maijā pieņēma Lēmumu (KĀDP) 2018/726 (2), Frank VAN DER MUEREN kungu ieceļot par EUCAP Sahel Niger misijas vadītāju no 2018. gada 1. maija.
                  
               
                     (3)
                  
                  
                     Padome 2020. gada 7. septembrī pieņēma Lēmumu (KĀDP) 2020/1254 (3), ar ko groza Lēmumu 2012/392/KĀDP un pagarina EUCAP Sahel Niger pilnvaru termiņu līdz 2022. gada 30. septembrim.
                  
               
                     (4)
                  
                  
                     PDK 2020. gada 29. septembrī pieņēma Lēmumu (KĀDP) 2020/1403 (4), ar ko groza Lēmumu (KĀDP) 2018/726, nosakot 2021. gada 15. janvāri par Frank VAN DER MUEREN kunga kā EUCAP Sahel Niger misijas vadītāja pilnvaru termiņa beigu datumu.
                  
               
                     (5)
                  
                  
                     Savienības Augstais pārstāvis ārlietās un drošības politikas jautājumos 2020. gada 11. decembrī ierosināja par EUCAP Sahel Niger misijas vadītāju no 2021. gada 16. janvāra līdz 2022. gada 15. janvārim iecelt Antje PITTELKAU kundzi,
                  
               IR PIEŅĒMUSI ŠO LĒMUMU.
         
            1. pants
            Ar šo Antje PITTELKAU kundze tiek iecelta par Eiropas Savienības KDAP misijas Nigērā (EUCAP Sahel Niger) vadītāju no 2021. gada 16. janvāra līdz 2022. gada 15. janvārim.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2021. gada 16. janvāra.
         
         
            Briselē, 2020. gada 16. decembrī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 187, 17.7.2012., 48. lpp.
         
         
            (2)  Politikas un drošības komitejas Lēmums (KĀDP) 2018/726 (2018. gada 2. maijs) par Eiropas Savienības KDAP misijas Nigērā (EUCAP Sahel Niger) vadītāja iecelšanu (EUCAP Sahel Niger/1/2018) (OV L 122, 17.5.2018., 32. lpp.).
         
            (3)  Padomes Lēmums (KĀDP) 2020/1254 (2020. gada 7. septembris), ar ko groza Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger) (OV L 294, 8.9.2020., 3. lpp.).
         
            (4)  Politikas un drošības komitejas Lēmums (KĀDP) 2020/1403 (2020. gada 29. septembris), ar ko groza Lēmumu (KĀDP) 2018/726 par Eiropas Savienības KDAP misijas Nigērā (EUCAP Sahel Niger) vadītāja iecelšanu (EUCAP Sahel Niger/1/2020) (OV L 324, 6.10.2020., 63. lpp.).